Jeneng Dhini Aminarti misuwur kanthi perané dadi Wulan ing sinétron kang irah-irahané "Wulan". Bocah wadon kang dhuwure 173 cm iki kerep meranaké paraga protagonis kang tumindaké apik. Nanging dhèwèké uga nduwéni kepenginan kanggo main dadi paraga antagonis utawa dadi wong édan. Sinetron kang tau dibintangi Dhini Aminarti ya iku "Siapa Takut Jatuh Cinta", "Cewek Macan", "Bule Masuk Kampung 3", "Si Cecep", "Roda-Roda Cinta", "Si Cantik dan Si Buruk Rupa", "Maha Kasih 2", "Kembang Surga", "Wulan", "Maha Cinta", lan "Serial TV Jomblo". Dhini Aminarti uga main ing Layar Lebar produksi Trans TV kang irah-irahane "Dunia Lain" (2006). Saliyané main ing sinétron, Dhini uga dadi modhél "Sari Ayu" lan "Konika filem".